HARSAMACHAR: भारत न्यूजीलैंड पहला टेस्ट: आश्विन सबसे कम मैचों में 200 विकेट लेने वाले गेंदबाज बने; भारत जीत की दहलीज पर
भारत न्यूजीलैंड पहला टेस्ट: आश्विन सबसे कम मैचों में 200 विकेट लेने वाले गेंदबाज बने; भारत जीत की दहलीज पर
भारत अपने 500वें टेस्ट में जीत की दहलीज पर पहुंच गया है। टीम इंडिया ने अपनी दूसरी पारी 5/377 रन पर घोषित कर न्यूजीलैंड के सामने पहले क्रिकेट टेस्ट के चौथे दिन रविवार को 434 रन का मुश्किल लक्ष्य रखा।
स्टंप्स तक मेहमान टीम ने चार बल्लेबाज 93 रन के स्कोर तक गंवा दिए थे। रोंची 38 रन और सेंटनर 8 रन बनाकर अविजित थे। यह पोस्ट आप नरेशजाँगङा डॉट ब्लागस्पाट डॉट कॉम के सौजन्य से पढ़ रहे हैं। ऑफ स्पिनर रविचंद्रन अश्विन ने न्यूजीलैंड को तीन झटके दिए और इसके साथ ही उन्होंने अपने 200 विकेट भी पूरे कर लिए। भारत अगर यह मैच जीतता है तो यह 55 टेस्ट में न्यूजीलैंड पर उसकी 19वीं जीत होगी।
रोहित-जडेजा के नाबाद अर्धशतक: इससे पहले भारत ने मुरली विजय (76), चेतेश्वर पुजारा (78), अजिंक्य रहाणे (40), रोहित शर्मा (नाबाद 68) और रवींद्र जडेजा (नाबाद 50) की शानदार पारियों के दम पर अपनी दूसरी पारी चायकाल से पहले पांच विकेट पर 377 रन बनाकर घोषित कर दी। कप्तान विराट कोहली ने जडेजा का अर्धशतक पूरा होते ही पारी घोषित की। रोहित और जडेजा ने छठे विकेट के लिए 100 रन की नाबाद साझेदारी निभाई। भारत ने सुबह एक विकेट पर 159 रन से आगे खेलना शुरू किया था।
रवींद्र जडेजा ने न्यूजीलैंड के खिलाफ एक ही टेस्ट में पारी में पांच विकेट और अर्धशतक जमाने वाले दूसरे भारतीय बने गए। जवागल श्रीनाथ 1999 में ऑकलैंड टेस्ट में ऐसा कर चुके हैं।
51.4 कीस्ट्राइक रेट से अश्विन ने 200 विकेट लिए हैं।
200 विकेट लेने वाले 19 स्पिनरों में सबसे बेहतर।
21.03औसत है अश्विन का भारत में।
भारतीय जमीन पर 100 या अधिक विकेट लेने वाले गेंदबाजों में सबसे अच्छा।
भारत के पास 500वां टेस्ट जीतने वाली तीसरी टीम बनने का मौका: भारतीय टीम के पास 500वां टेस्ट जीतने वाली तीसरी टीम बनने का मौका है। ऑस्ट्रेलिया और वेस्टइंडीज ने अपना-अपना 500वां टेस्ट जीता था। इंगलैंड का 500वां टेस्ट ड्रॉ रहा था।